דניאלה סמרי

דניאלה סמרי (נולדה ב-15 במאי 1985) היא עיתונאית מגישת טלוויזיה ושדרנית רדיו ישראלית.

ביוגרפיה
את השירות בצה"ל עשתה בחטיבת דובר צה"ל.

סיימה תואר ראשון בתקשורת בהצטיינות ותואר שני בממשל עם התמחות בתקשורת פוליטית, שניהם במרכז הבינתחומי הרצליה.

קריירה 
בשנים 2007–2008 שימשה בתפקידי עורכת, כתבת שטח, ומגישת מבזקים ועורכת הספורט ONE. בעונת 2008/2009 בליגת העל בכדורגל הייתה דוברת מועדון הכדורגל בני יהודה תל אביב.

בשנים 2009–2011 הייתה שדרנית קווים בערוצי הספורט של צ'רלטון.

בשנים 2010–2013 הגישה את מהדורת חדשות הספורט המרכזית בערוץ הטלוויזיה ONE, והייתה שותפה בבימוי ועריכת כתבות וראיונות שטח.

בשנים 2012–2013 הגישת פינת "סיכום השבוע בספורט", בתוכנית "העולם הבוקר" של רשת מדיה בערוץ 2.

ב-2014 שימשה חברת פאנל בעונה החמישית של התוכנית חדשות הבידור, ובאותה שנה הגישה את שידורי מונדיאל 2014 באולפן ynet.
בשנים 2014–2017 הייתה חברת פאנל בתוכנית "עושים סדר" ששודרה בערוץ 2.

בשנים 2015–2018 הגישה תוכניות וכתבות בתחומי אקטואליה, כלכלה וצרכנות בערוץ 20. במקביל עבדה בערוץ הספורט, שם הגישה את התוכניות "מגרש פתוח", "תוכנית הבוקר", "שבת במגרש" ועוד. שימשה שדרנית קווים במשחקי ליגת העל בכדורגל, והנחתה פאנל במשדרי ליגת האלופות.

ב-2018 עברה סמרי לעבוד בתאגיד השידור הישראלי. היא הגישה תוכנית יומית באולפן המונדיאל של כאן 11, והיא בין השאר, מנחה שם לסירוגין את התוכניות חדשות הלילה וערב ערב בערוץ כאן 11. בנוסף היא מגישה את כל משחקי נבחרת ישראל בכדורגל.

במקביל החלה סמרי להגיש בערוץ קשת 12 את התוכנית השבועית "זמן תוצאות".

חיים אישיים
נשואה לעורך הדין גל חסון ולהם בנות-תאומות. מתגוררת בתל אביב.

קישורים חיצוניים
 
 כתבות ופרשנויות של דניאלה סמרי, באתר ערוץ הספורט
 דניאלה סמרי, באתר "יצוג1"

הערות שוליים

בוגרות המרכז הבינתחומי הרצליה
בוגרי המרכז הבינתחומי הרצליה
חיילות דובר צה"ל
חיילי דובר צה"ל
שדרניות ספורט ישראליות
נשות טלוויזיה ישראליות
פרשני ספורט ישראלים
עיתונאי ספורט ישראלים
סגל ערוץ הספורט
ישראליות שנולדו ב-1985
ישראלים שנולדו ב-1985